CELEX: 62022TN0023
Language: et
Date: 2022-01-11 00:00:00
Title: Kohtuasi T-23/22: 11. jaanuaril 2022 esitatud hagi – Grail versus komisjon

28.2.2022   
            
            
               ET
            
            
               Euroopa Liidu Teataja
            
            
               C 95/43
            
         
      11. jaanuaril 2022 esitatud hagi – Grail versus komisjon
      (Kohtuasi T-23/22)
      (2022/C 95/61)
      Kohtumenetluse keel: inglise
      
         Pooled
      
      
         Hagejad: Grail LLC (Menlo Park, California, Ameerika Ühendriigid) (esindajad: solicitor D. Little, advokaadid J. Ruiz Calzado, J. M. Jiménez-Laiglesia Oñate ja A. Giraud)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 29. oktoobri 2021. aasta otsus, millega võeti määruse 139/2004 (ühinemismäärus) artikli 8 lõike 5 punkti a alusel juhtumi COMP/M.10493 – Illumina / GRAIL puhul ajutisi meetmeid;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et komisjonil ei ole pädevust otsust vastu võtta. Nimelt puudub komisjonil pädevus võtta vastu otsus ühinemismääruse artikli 8 lõike 5 punkti a alusel, kui Üldkohus otsustab asjas T-227/21, et kuus üleandmise otsust, mille komisjon võttis vastu 19. aprillil 2021 vastavalt ühinemismääruse artikli 22 lõikele 3, olid õigusvastased.
               
            
                  2.
               
               
                  Teine väide, et komisjon on rikkunud õigusnormi ja teinud faktivigu, kui tõlgendas, kohaldas ja põhjendas õiguslikke nõudeid otsuse vastuvõtmiseks ühinemismääruse artikli 8 lõike 5 punkti a alusel.
                  
                              —
                           
                           
                              Otsus on väär, kuna eiras asjaolu, et tegevuse lahususe kohustused, mille Illumina võttis ja mille ta tegi komisjonile teatavaks pärast GRAIL Inc aktsiate omandamist, takistasid pooltel koondumist ühinemismääruse artikli 7 tähenduses ellu viia.
                           
                        
                              —
                           
                           
                              Otsus ei sisalda ühtki tõsist analüüsi selle vastuvõtmise ajal olemasolevate konkurentsitingimuste üle ning selles ei ole näidatud, kuidas GRAIL Inc. aktsiate omandamine Illumina poolt on vähendanud tõhusat konkurentsi või vähendaks tõhusat konkurentsi enne, kui komisjon võtab vastu sisulise lõpliku otsuse.
                           
                        
                              —
                           
                           
                              Otsuses ei ole selgitatud kiireloomulisust, mis põhjendaks ajutiste meetmete võtmist, kuna mõne kuu vältel, mis jäävad otsuse vastuvõtmise ja koondumise kohta tehtava sisulise otsuse vastuvõtmise vahele, ei saaks mõjutatud turgudel konkurentsimõjude osas midagi tõsist juhtuda.
                           
                        
                              —
                           
                           
                              Otsus rikub õigusnormi, kuna eeldab, et ühinemismääruse artikli 8 lõike 5 punkti a alusel on komisjonil õigus võtta ajutisi meetmeid eesmärgiga tagada ühinemismääruse artikli 8 lõike 4 alusel tulevikus tehtava hüpoteetilise otsuse tõhusus.
                           
                        
                              —
                           
                           
                              GRAILile konkreetse kohustuse panemine on vastuolus ühinemismääruse artikli 8 lõike 5 punktiga a, see ei ole vajalik ega proportsionaalne.